**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

**8542 Vaszar, Fő u. 29.**

**a Pápakörnyéki Önkormányzatok Feladatellátó Társulás**

**Társulási Tanácsa 2018. február 14-i ülésére**

**1. napirend**

**Tárgy: Pápakörnyéki Önkormányzatok Feladatellátó Társulás 2017. évi költségvetés 2. módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2017. évi költségvetését a Társulási Tanács 1/2017. (II. 15.) határozatával fogadta el.

A jelen előterjesztés a költségvetés elfogadása óta bekövetkezett változásokat vezetik át.

**1. Társulás**

**BEVÉTELEK**

A Társulás bevételi előirányzatát az intézményi működési bevétel, a gesztor önkormányzattól átvett pénzeszköz, önkormányzati hozzájárulás összege, OEP finanszírozás, diákmunka, közfoglalkoztatás támogatása módosították az alábbiak szerint:

**Bevételt módosító költségvetési tételek:**

Térítési díj bevétel csökkenése: - 722.000 Ft

Szolgáltatás ellenértéke: 47.000 Ft

Kamatbevétel csökkenése: - 17.000 Ft

**Intézményi működési bevétel: - 692.000 Ft**

Vaszar Község Önkormányzatától átvett normatíva:

* Ágazati pótlék: 1.200.000 Ft
* Bérkompenzáció: 12.000 Ft

Önkormányzatok hozzájárulása: Adásztevel, Nemesszalók: - 494.000 Ft

OEP finanszírozás: 595.000 Ft

Diákmunka támogatása: 1.050.000 Ft

Közfoglalkoztatás támogatása - 630.000 Ft

**Támogatás értékű bevételek: 1.733.000 Ft**

**Bevételi előirányzat módosítás összesen: 1.041.000 Ft**

**KIADÁSOK**

A társulás kiadási előirányzatát a személyi juttatások, valamint azok járulékai, pénzeszköz átadás (előző évi normatíva visszafizetése) illetve a felhalmozási kiadások (informatikai eszköz beszerzése) növelték, az egyéb dologi kiadások csökkentették, az alábbiak szerint:

**Kiadást módosító költségvetési tételek:**

**Működési kiadások:**

Személyi juttatások: 198.000 Ft

Munkaadót terhelő járulék: 360.000 Ft

Egyéb dologi kiadások: - 3.825.000 Ft

Pénzeszköz átadás: 161.000 Ft

**Működési kiadások összesen: -3.106.000 Ft**

**Felhalmozási kiadások: 197.000 Ft**

**Működési tartalék 3.950.000 Ft**

**Kiadás módosításának egyenlege: 1.041.000 Ft**

A Társulás költségvetésének bevételi és kiadási főösszege a bemutatott módosításoknak megfelelően 1.041.000 Ft-al nő, 180.001.000 Ft-ra

Kérem a Tisztelt Társulási Tanácsot, hogy a Társulás 2017. évi költségvetés módosítását megtárgyalni, és azt a határozati javaslatnak megfelelően elfogadni szíveskedjék.

Összeállította: Vida László Gábor aljegyző

Horváth Attila Csabáné köztisztviselő

Vaszar, 2018. 01. 29.

**Varga Péter**

**elnök**

**Pápakörnyéki Önkormányzatok Feladatellátó Társulás**

**…/2018. (II. 14.)**

**határozata**

**a Pápakörnyéki Önkormányzatok Feladatellátó Társulás**

**2017. évi költségvetéséről szóló**

**2/2017. (II. 15.) határozat módosításáról**

Magyarország 2017. évi központi költségvetéséről szóló 2016. évi XC. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2017. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2017. évi költségvetésének főösszegét

180.001.000 Ft bevétellel,

180.001.000 Ft kiadással állapítja meg.”

2. A határozat 2. pontja helyébe a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2017. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2017. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2017. évi működési és felhalmozási célú bevételi és kiadási előirányzatának mérlegét e határozat 6. melléklete állapítja meg.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 8. pontja helyébe a következő rendelkezés lép:

„8) A Társulás által 2017. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.”

9. A határozat 9. pontja helyébe a következő rendelkezés lép:

„9) A Társulás 2017. évi likviditási tervét e határozat 9. melléklete tartalmazza.”

10. A határozat 10. pontja helyébe a következő rendelkezés lép:

„10) A Társulás tag önkormányzatai támogatás értékű, a Társulás működéséhez való hozzájárulását településenként a 10. melléklet tartalmazza.”

11. A Társulás 2017. évi tartalék elszámolását a 11. melléklet tartalmazza.

A Társulási Tanács a településenként és feladatonként képzett tartalék összegét a 11. melléklet szerint fogadja el.”

12. A határozat egyéb rendelkezései nem módosulnak.

Határidő: A határozatban rögzítettek szerint, illetve folyamatos.

Felelős: Varga Péter elnök